Diari Oficial de la Generalitat Valenciana


Sumari del DOGV 5827, del 13-08-2008 (2008/9819)

RESOLUCIÓ d'11 d'agost de 2008, de la Direcció General de Comerç i Consum, per la qual es declara zona de gran afluència turística el terme municipal de València, als efectes d'aplicació d'un règim especial d'horaris comercials.
------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   5827

Data del DOGV
:   13-08-2008

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2008/9819


Data del document
:   11-08-2008

Organisme emissor
:   Conselleria d'Indústria, Comerç i Innovació

Tipus de document
:   Resolució

Descriptors 

:   * Gran Premi de Fórmula 1
    * València
    * manifestació comercial
    * horari comercial
    * espectacle esportiu
    * llicència comercial
    * turisme

RESOLUCIÓ d'11 d'agost de 2008, de la Direcció General de Comerç i Consum, per la qual es declara zona de gran afluència turística el terme municipal de València, als efectes d'aplicació d'un règim especial d'horaris comercials. [2008/9819]  
Vist que a València se celebrarà durant els pròxims anys el Gran Premi d'Europa de Fórmula 1, que es desenvoluparà en el circuit urbà de la ciutat durant un cap de setmana, i que el compromís de la Federació Internacional d'Automobilisme amb les institucions valencianes per a la celebració d'este gran premi és de set anys, a comptar des de 2008, més una opció de pròrroga de cinc anys més.  
Vist que el circuit urbà té una capacitat aproximada per a 112.000 espectadors, als quals cal sumar la incorporació d'informadors i del personal d'assistència tècnica dels equips, a més d'aquells visitants que seguiran l'esdeveniment des d'altres emplaçaments, com ara balcons i terrasses llogats d'edificis pròxims al circuit i vaixells fondejats a la zona de la Marina del port de València, per la qual cosa es preveu una visita de, com a mínim, 200.000 persones; i que es reforçarà eixos dies, amb caràcter general, l'atractiu de la ciutat.  
Vist que l'assumpte ha sigut sotmés a la consideració del Ple de l'Observatori del Comerç Valencià, en sessions celebrades els dies 14 i 18 de juliol de 2008, i que s'ha demanat, en el desenvolupament de les esmentades reunions, el parer de comerciants, consumidors i sindicats.  
Vist que s'estima oportú rendibilitzar les oportunitats del comerç i millorar el nivell de servici als visitants en este període.  
Atés que mitjançant Decret 72/2000, de 22 de maig, del Govern Valencià (DOGV núm. 3.759, de 29 de maig), es va acordar la declaració de municipi turístic de València.  
Atés el que s'ha disposat en l'article 8 de la Llei 8/1997, de 9 de desembre, de la Generalitat Valenciana, d'Horaris Comercials a la Comunitat Valenciana (DOGV núm. 3.141, de 12 de desembre), així com el que s'ha establit en el Decret 69/1999, de 4 de maig, del Govern Valencià, pel qual es desplega la Llei 8/1997, de 9 de desembre (DOGV núm. 3.492, d'11 de maig), resolc:  
Declarar, fent ús de les atribucions que m'atorga la normativa vigent, zona de gran afluència turística el terme municipal de València, als efectes que els establiments que s'hi ubiquen puguen determinar lliurement els dies i les hores en què romandran oberts al públic, durant el cap de setmana (de divendres a diumenge) de cada any en què se celebre el Gran Premi d'Europa de Fórmula 1.  
La present resolució no és definitiva en la via administrativa i contra esta podrà interposar-se recurs d'alçada davant el secretari autonòmic d'Indústria, Comerç i Innovació, en el termini d'un mes comptat des de l'endemà de la notificació, d'acord amb el que s'ha establit en els articles 114 i 115 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, modificada per la Llei 4/1999, de 13 de gener. Tot això sense perjudici que els interessats puguen exercir qualsevol altre dret que consideren oportú.  
L'Ajuntament procedirà a donar l'adequada difusió a esta resolució, que mantindrà la seua validesa mentre persistisquen les circumstàncies que la justifiquen i es mantinga en vigor la normativa en què es basa.  
València, 11 d'agost de 2008.- La directora general de Comerç i Consum: Silvia Ordiñaga Rigo.